Patti D'Arbanville. Patricia D’Arbanville (; 1951-yil 25-mayda tugʻilgan) — Andy Warhol boshqargan loyihalardagi rollari bilan tanilgan amerikalik aktrisa. Yoshligi. "D’Arbanville" 1951-yil 25-may sanasida Manhattanda, rassom Jean () va bufetchi George D’Arbanvillelar oilasida tugʻilgan. Eleventh Streetda 41-sonli mahalliy maktabga borgan. U oʻrta maktabni "Quintanoʻs School for Professional Children" taʼlim dargohida tamomlagan. Faoliyati. D’Arbanville oʻzining birinchi filmida 1960-yilda sakkiz yoshida, qiz va uning mushuki haqidagi New York universiteti talabalarining filmi "Tuesday and Blue Silk" deb nomlangan kartinada rol ijro etgan. Andy Warhol uni 13 yoshida klubda DJ sifatida kontsert paytida kashf etgan va uch yildan soʻng 16 yoshida uni „"Flesh“" (1968) filmida suratga tushishga taklif qilgan. "Flesh" filmidan keyin, D’Arbanville Warholning „"L'Amour"“ (1973) filmida va David Hamiltonning "Bilitis" (1977) filmida bosh qahramon sifatida rol ijro etadi. D’Arbanville yoshligidagi betakror oʻyinlardan soʻng AQSh va Fransiyada kino va teleseriallarda doimiy ravishda faoliyat olib boradi. 1987-yilda aktrisa, "Italian American Reconciliation" (1987) filmidagi koʻrinishi uchun eng yaxshi aktrisa nominatsiyasida Drama-Logue mukofotiga sazovor boʻladi. U FOX telekanalida efirga uzatilgan "New York Undercover"da leytenant Virginia Cooper roli bilan mashhur boʻlgan. Shaxsiy hayoti. 1960-yillarning oxirida, u Londonda model boʻlib ishlaganida, D’Arbanville qoʻshiqchi va musiqalar yozuvchi Cat Stevens bilan ishqiy munosabatlarda boʻladi. U D’Arbanvillening kamida ikkita xit qoʻshigʻining ilhomi boʻlib xizmat qilgan: "Lady D’Arbanville" va "Wild World". D’Arbanville oʻzining modellik faoliyatini Parij va New Yorkda davom ettirish uchun Stevensni bir muncha vaqt tark etadi va Warholning Factory sahnasida rol ijro etadi. Keyinchalik, D’Arbanville 1981-yildan 1986-yilgacha aktyor Don Jonhson bilan munosabatda boʻlgan. Er-xotinning Jesse Wayne Johnson ismli oʻgʻli bor (1982-yil 7-dekabrda tugʻilgan). D’Arbanvil uch marta turmush qurgan va ajrashgan. U Fransiyada oʻn yil yashab, fransuz tilini yaxshi oʻrgandan va 1975-yil 1-vgustdan 1980-yilgacha fransuz aktyori, oʻsha paytda Roger Mirmont nomi bilan tanilgan "Rojer Miremont" bilan turmush qurgan. 1980-yil 26-apreldan 1981-yilgacha uning eri Steve Curry edi. Keyinchalik, u 1993-yil 15-iyundan 2002-yil 12-martgacha New Yorkdagi sobiq oʻt oʻchiruvchi Terry Quinn bilan turmush qurgan. Ularning uchta farzandi bor: qizlari Emmelyn va Alexandra; va oʻgʻli Liam.